paragraph_text: O njenom nastanku nema pouzdanih izvora, iako postoje brojne legende i nacionalni mitovi, obično vezani uz porodicu proroka Muhameda. Prvi povjesničar koji spominje njeno postojanje je perzijski pisac al-Khwarizmi iz 9. st., a nešto detaljniji opis je dao arapski povjesničar Al-Bakri u 11. st. Prema njemu je Gana bila moćna, bogata i razvijena država, čije se stanovništvo zahvaljujući transsaharskoj trgovini postupno preobraćalo na islam. Točan datum nestanka države također nije poznat, ali je njeno područje oko 1400. kontroliralo Carstvo Mali.